کوئٹہ : صوبائی ایگزیکٹو ممبر سید داؤد آغا پاکستان پیپلزپارٹی پارینے کہ آئینی کاختی دوئی کرینے۔ ملک اٹ ایمرجنسی نافذ مننگ نا خلیس ارے۔ ملک ڈیفالٹ مننگ اٹی ءِ۔ نیازی بضد ءِ کہ الیکشن کرفنگے۔ دا خیال آتا درشانی ءِ پاکستان پیپلزپارٹی نا صوبائی ایگزیکٹو ممبر سید داؤد آغا تینا اخباری بیان اسے ٹی کرے۔ سید داؤد اغا پارینے کہ ملک اٹ ایمرجنسی نا نافذ مننگ نا خلیس نا کنڈآ ہننگ اٹی ءِ۔ سیاسی محاذرائی ملکی معاملہ غاتے چلیفنگ نا پہیہ جام ءِ کرینے۔ روچہ نا تو اٹ یہودی سامراجی ایجنٹ عمران نیازی پاکستان ءِ مسائلستان جوڑ کرسا تخانے۔ عمران نیازی سٹی ملک ءِ سیاسی عدم استحکام نا کنڈآ دننگ اٹی ءِ۔ عمران نیازی تون کمک کروک آ کرکٹ نا شیدائیک ملکی مفاد پاکستان نا سلامتی ءِ مون آ تخسا گام گیج کیر۔ سید داؤد آغا پارینے کہ پاکستان نا بقاء ٹی ننا کل انا بقاء نا راز ڈکھوک ءِ۔ عمران نیازی سیکیورٹی رسک اس اف۔ معاشی رسک جوڑ مسنے۔ عمران نیازی سٹی داوڑ نا حالیت آتے ودی کننگ اٹی ءِ تانکہ ملک اقتصادی وڑ اٹ پین نزور مرے۔ گوگی بچاو تحریک ءِ ملکی مفاد اٹ کالعدم قرار تننگے۔
(آن لائن)
